
AIŠKINAMASIS RAŠTAS
DĖL SAVIVALDYBĖS TARYBOS 2014 M. LAPKRIČIO 27 D. SPRENDIMO NR. 1-339 „DĖL VIEŠAME AUKCIONE PARDUODAMO PANEVĖŽIO MIESTO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO

2026 m. lapkričio 9 d.
Panevėžys

1. Sprendimo projekto tikslai ir uždaviniai: 
Siūloma įtraukti į Viešame aukcione parduodamo Panevėžio miesto savivaldybės nekilnojamojo turto sąrašą (toliau – Sąrašas) nekilnojamojo turto objektus, kurie nuosavybės teise priklauso Panevėžio miesto savivaldybei, tačiau nenaudojami Savivaldybės funkcijoms vykdyti:
- butą Smėlynės g. 43-6: vieno kambario butas medinio namo pirmame aukšte. Šildymas – krosninis. Vandentiekio ir nuotekų šalinimo – nėra. Panevėžio miesto savivaldybės administracijos direktorius (toliau – Administracijos direktorius) 2026 m. spalio 19 d. įsakymu Nr. AF-169 pripažino minimą butą netinkamu Savivaldybės funkcijoms vykdyti ir pavedė Turto valdymo skyriui parengti Savivaldybės tarybos sprendimo projektą dėl turto įtraukimo į Sąrašą. Buto pritaikymas socialiniam būstui kainuotų dideles sąnaudas (reikalinga įvesti vandentiekį ir nuotekas, sutvarkyti šildymo sistemą), kurios viršytų tokios pačios paskirties turto įsigijimo sąnaudas.
- butą Staniūnų g. 72-510A: bendrabučio kambarys su bendro naudojimo virtuve, dušu ir tualetu. Administracijos direktorius 2026 m. spalio 29 d. įsakymu Nr. AF-186 pripažino minimą butą netinkamu Savivaldybės funkcijoms vykdyti ir pavedė Turto valdymo skyriui parengti Savivaldybės tarybos sprendimo projektą dėl turto įtraukimo į Sąrašą. Vadovaujantis LR Paramos būstui įsigyti ar išsinuomoti įstatymo (toliau – Įstatymas) 2 straipsnio 10 punktu, bendrabučiai nepriskiriami prie socialinio būsto. Kitoms reikmėms nėra kur tokį turtą pritaikyti, nes turtas yra blogos būklės, jo remonto sąnaudos viršytų tokios pačios paskirties ir būklės turto įsigijimo sąnaudas, o pirkti bendrabučio kambarius Savivaldybės administracija neplanuoja dėl aukščiau minėtos Įstatymo nuostatos.
- butą Marijonų g. 49-122: bendrabučio kambarys su bendro naudojimo virtuve, dušu ir tualetu. Administracijos direktorius 2026 m. spalio 30 d. įsakymu Nr. ADP-359 pripažino minimą butą netinkamu Savivaldybės funkcijoms vykdyti ir pavedė Turto valdymo skyriui parengti Savivaldybės tarybos sprendimo projektą dėl turto įtraukimo į Sąrašą. Vadovaujantis Įstatymo 2 straipsnio 10 punktu, bendrabučiai nepriskiriami prie socialinio būsto. Kitoms reikmėms nėra kur tokį turtą pritaikyti, nes turtas yra blogos būklės, jo remonto sąnaudos viršytų tokios pačios paskirties ir būklės turto įsigijimo sąnaudas, o pirkti bendrabučio kambarius Savivaldybės administracija neplanuoja dėl aukščiau minėtos Įstatymo nuostatos.
Siūloma išbraukti iš Sąrašo nekilnojamąjį turtą, atsiradus aplinkybėms, dėl kurių savivaldybių nekilnojamasis turtas ar kitas nekilnojamasis daiktas gali būti panaudojamas arba pritaikomas savivaldybių funkcijoms atlikti:
- Marijonų g. 51-80 (negyvenamoji patalpa daugiaaukščio mūrinio namo rūsyje), nes objektas yra įtrauktas į priedangų sąrašą;
- Smėlynės g. 23 (greitosios pagalbos pastatas), reikalingas viešosios įstaigos Respublikinės Panevėžio ligoninės veiklai vykdyti;
- Vasario 16-osios g. 6-4 (administracinės patalpos), reikalingos Panevėžio lėlių vežimo teatro ir Panevėžio socialinių pokyčių centro veiklai vykdyti;
- Vasario 16-osios 8-3 (administracinės patalpos), reikalingos Panevėžio socialinių pokyčių centro veiklai vykdyti.

2. Siūlomos teisinio reguliavimo nuostatos, laukiami rezultatai: 
Vadovaujantis Viešame aukcione parduodamo valstybės ir savivaldybių nekilnojamojo turto ir kitų nekilnojamųjų daiktų sąrašo sudarymo tvarkos aprašu, patvirtintu Lietuvos Respublikos Vyriausybės 2014 m. spalio 28 d. nutarimu Nr. 1179, viešame aukcione parduodamo nekilnojamojo turto, nuosavybės teise priklausančio Savivaldybei, sąrašą tvirtina Savivaldybės taryba. Nekilnojamasis turtas į Viešame aukcione parduodamo savivaldybės nekilnojamojo turto sąrašą įtraukiamas, kai jis yra teisės aktų nustatyta tvarka pripažintas nereikalingu, netinkamu (negalimu) naudoti.
Nekilnojamasis turtas iš Viešame aukcione parduodamo savivaldybės nekilnojamojo turto sąrašo išbraukiamas, kai atsiranda aplinkybės, dėl kurių savivaldybių nekilnojamasis turtas ar kitas nekilnojamasis daiktas gali būti panaudojamas arba pritaikomas savivaldybių funkcijoms atlikti.

3. Lėšų poreikis ir šaltiniai: 
Išlaidos, reikalingos turtą parengti pardavimui viešame aukcione, gali siekti apie 750 Eur (turto vertinimui).

4. Sprendimui priimti reikalingi pagrindimai, skaičiavimai ar paaiškinimai: 
Į Sąrašą įtrauktas nenaudojamas nekilnojamasis turtas bus parduotas viešame aukcione. Bus gautos lėšos į Savivaldybės biudžetą. 

5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius.

PRIDEDAMA:
1. Savivaldybės administracijos direktoriaus 2026 m. spalio 19 d. įsakymo Nr. AF-169 „Dėl nekilnojamojo turto pripažinimo nereikalingu Savivaldybės funkcijoms įgyvendinti ir pavedimo Savivaldybės administracijos Turto valdymo skyriui“ elektroninio dokumento nuorašas, 3 l.;
2. Nekilnojamojo turto, esančio Smėlynės g. 43-6, Panevėžyje, registro duomenų bazės išrašas, 2 l.;
3. Nekilnojamojo turto objekto kadastrinių matavimų bylos Nr. 104 kopija, 6 l.;
4. Savivaldybės administracijos direktoriaus 2026 m. spalio 29 d. įsakymu Nr. AF-186 „Dėl nekilnojamojo turto pripažinimo nereikalingu Savivaldybės funkcijoms įgyvendinti ir pavedimo Savivaldybės administracijos Turto valdymo skyriui“ elektroninio dokumento nuorašas, 3 l.;
5. Nekilnojamojo turto, esančio Staniūnų g. 72-510A, Panevėžyje, registro duomenų bazės išrašas, 2 l.;
6. Nekilnojamojo daikto kadastrinių matavimų bylos Nr. 23485/6696 kopija, 6 l.;
7. Savivaldybės administracijos direktoriaus 2026 m. spalio 30 d. įsakymu Nr. ADP-359 „Dėl nekilnojamojo turto pripažinimo nereikalingu Savivaldybės funkcijoms įgyvendinti ir pavedimo Savivaldybės administracijos Turto valdymo skyriui“ elektroninio dokumento nuorašas, 3 l.;
5. Nekilnojamojo turto, esančio Marijonų g. 49-122, Panevėžyje, registro duomenų bazės išrašas, 2 l.;
6. Nekilnojamojo daikto kadastrinių matavimų bylos Nr. 23485/2241 kopija, 6 l.



Turto valdymo skyriaus vyr. specialistė			Jolanta Petrauskė
